ఈ తెల్లవారుజామున సికింద్రాబాద్ సమీపంలోని కార్కానా పరిధిలో నిర్మాత దగ్గుబాటి సురేష్ బాబుకు చెందిన కారు, ఓ ద్విచక్రవాహనాన్ని ఢీకొట్టిన సంగతి తెలిసిందే. ఆ సమయంలో కారును సురేష్ బాబు స్వయంగా నడుపుతున్నారని, కారు వేగం గంటకు 100 కిలోమీటర్లకు పైగానే ఉందని పోలీసులు చెబుతున్నారు.
కారు ప్రమాదానికి గురి కాగానే, స్థానికుల సాయంతో క్షతగాత్రులను ఆయనే ఆసుపత్రికి పంపించారని, కారును పోలీసు స్టేషన్ కు తీసుకువచ్చి అప్పగించి, విషయం చెప్పి, వ్యక్తిగత పూచీకత్తుపై వెళ్లారని కార్కానా పోలీసులు వెల్లడించారు. ఆయన స్టేట్ మెంట్ ను రికార్డు చేశామని, సాయంత్రం తిరిగి విచారణకు రావాలని కోరామని, దగ్గుబాటి మద్యం తాగి వాహనం నడిపారా? అన్న విషయాన్ని తేల్చేందుకు రక్త పరీక్షలు చేయిస్తామని తెలిపారు.
ee tellavaarujaamuna sikindrabad sameepamloni karkana paridhilo nirmaata daggubati suresh baabuku chendina kaaru, oo dvichakravaahanaanni dheekottina sangati telisinde. aa samayamlo kaarunu suresh baabu swayamgaa naduputunnarani, kaaru vegam gantaku 100 kilometerlaku paigane undani poliisulu chebutunnaru.
kaaru pramaadaaniki guri kagane, sthaanikula saayamtho kshatagaatrulanu aayane aasupatriki pampinchaarani, kaarunu polisu station ku teesukuvacchi appaginchi, vishayam cheppi, vyaktigata poocheekatthupai vellaarani karkana poliisulu velladinchaaru. aayana state ment nu rikaardu chesamani, saayantram tirigi vichaaranaku ravalani koramani, daggubati madyam taagi vaahanam nadipara? anna vishayaanni telchenduku rakta pareekshalu cheyistaamani telipaaru.